ทส.รณรงค์ตั้งปณิธานทำดีถวาย ในหลวง
www.panithand.com,1 คน 1 ปณิธาน สร้างสังคมคุณธรรม เปิดเว็บไซต์ขับเคลื่อนงานอนุรักษ์,น.ส.ภาวิณี ปุณณกันต์ อธิบดีกรมส่งเสริมคุณภาพสิ่งแวดล้อม (สส.) กระทรวงทรัพยากรธรรมชาติและสิ่งแวดล้อม (ทส.) เปิดเผยว่า ปี 2558-2560 ถือเป็นวาระอันเป็นมงคลที่เกี่ยวเนื่องกับสถาบันพระมหากษัตริย์ต่อเนื่องกันถึง 3 ปี อาทิ ปี 2558 พระบาทสมเด็จพระเจ้าอยู่หัว ทรงเจริญพระชนมพรรษา 88 พรรษา 5 ธ.ค.2558 และสมเด็จพระเทพรัตนราชสุดาฯ สยามบรมราชกุมารี ทรงเจริญพระชนมายุ 60 พรรษา 2 เม.ย.2558 ปี 2559 พระบาทสมเด็จพระเจ้าอยู่หัว เสด็จขึ้นครองราชย์ครบ 70 ปี เป็นต้น ดังนั้น ทส.จึงจัดทำโครงการ ปณิธานความดี ปีมหามงคล เพื่อเชิญชวนประชาชนร่วมใจถวายของขวัญในโอกาสอันเป็นมหามิ่งมงคลดังกล่าวด้วยการตั้งปณิธานในการทำความดีอย่างน้อย 1 อย่าง เพื่อถวายเป็นพระราชกุศลและเสริมสร้างคุณธรรมในสังคม,อธิบดี สส.กล่าวต่อว่า ทั้งนี้ พล.อ.ดาว์พงษ์ รัตนสุวรรณ รมว.ทส.ได้นำคณะผู้บริหาร ข้าราชการ ประกาศเจตนารมณ์พร้อมเปิดให้ประชาชนเข้าร่วมโครงการ สามารถเลือกตั้งปณิธานได้ 3 ระดับ ได้แก่ ระดับบุคคล ระดับหน่วยงาน และระดับชุมชน โดยในระดับบุคคล ผู้เข้าร่วมสามารถตั้งและทำตามปณิธานได้ เช่น จะทิ้งขยะให้ถูกที่ และคัดแยกขยะให้ถูกประเภท ไม่เผาป่า จะทำงานด้วยความซื่อสัตย์สุจริต เป็นต้น ระดับหน่วยงานและชุมชน อาทิ จะขับเคลื่อนงานด้านการอนุรักษ์ทรัพยากรธรรมชาติและสิ่งแวดล้อมทุกๆด้านอย่างจริงจัง เป็นต้น โดยส่งปณิธานความดีได้ผ่านเว็บไซต์ ,www.panithand.com, และ ,www.facebook.com/panithand, ตั้งแต่บัดนี้เป็นต้นไป,น.ส.ภาวิณีกล่าวอีกว่า ที่สำคัญ ทุกหน่วยงานใน ทส.จะดำเนินการและสนับสนุนโครงการพระราชดำริและโครงการหลวงในพื้นที่ต่างๆทั่วประเทศเพื่อถวายพระบาทสมเด็จพระเจ้าอยู่หัว เพื่อสร้างประโยชน์ให้แก่ประชาชนในส่วนต่างๆของประเทศโดยตรง โดยเฉพาะชาวชนบทที่ห่างไกลทุรกันดารและยากจน โดยจะเป็นโครงการที่มุ่งเน้นการพัฒนาคุณภาพชีวิตและอนุรักษ์สิ่งแวดล้อม.
น.ส.ภาวิณี ปุณณกันต์ อธิบดีกรมส่งเสริมคุณภาพสิ่งแวดล้อม (สส.) กระทรวงทรัพยากรธรรมชาติและสิ่งแวดล้อม (ทส.) เปิดเผยว่า ปี 2558-2560 ถือเป็นวาระอันเป็นมงคลที่เกี่ยวเนื่องกับสถาบันพระมหากษัตริย์ต่อเนื่องกันถึง 3 ปี
ภาวิณี ปุณณกันต์,อธิบดีกรมส่งเสริมคุณภาพสิ่งแวดล้อม,สส.,ทำดี,ถวายในหลวง,ดาว์พงษ์ รัตนสุวรรณ,ปณิธานความดี,ปีมหามงคล,ทีมข่าวการศึกษา,ข่าว,ข่าวฉบับพิมพ์,ไทยรัฐออนไลน์